# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresată de **COMUNA JIJILA**, cu sediul în com. Jijila, str. Principală, nr. 77, jud. Tulcea, înregistrată la APM Tulcea cu nr. 11907/28.09.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfășurate în cadrul ședinței Comisiei de Analiză Tehnică din data de 17.10.2017, că proiectul "**CONSTRUIRE PIAŢĂ ÎN COMUNA JIJILA, JUD. TULCEA**"**,** propus a se realiza în intravilan com. Jijila, piața Horei identificată prin nr. cadastral 30071 sau T43, CC 1890, județul Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata ROSPA0073 Măcin Niculițel .

- amplasamentul se află în intravilanul comunei Jijila, pe locul actualului târg al localității. Pe amplasament nu au fost identificate specii de păsări sau alte specii de faună si habitate ale speciilor pentru care a fost declarată aria protejata ROSPA0073 Măcin Niculițel și care ar putea fi afectate de implementarea proiectului. Proiectul nu va afecta negativ aria naturală protejată.

- beneficiarul a obținut Avizul Administrației Parcului Național Munții Măcinului cu nr. 301/ 26.09.2017.

**Localizarea proiectului :**

- amplasamentul se află în intravilanul comunei Jijila, piața Horei identificată prin nr. cadastral 30071 sau T43, CC 1890, pe un teren cu folosință actuală de târg, conform încadrării cadastrale.

**Caracteristicile proiectului :**

Proiectul constă în realizarea unei construcţii cu destinația de piață ce va avea suprafața desfășurată de 151,59 mp, amplasată pe un teren de 610 mp.

Proiectul prevede următoarele:

Realizarea unei construcții noi, independente, regim parter, cu dimensiunile in plan de 16.3 m x 9.3 m, cu o suprafaţa desfășurată de 151.59 mp.

La parter, pe două din laturile halei, sunt amplasate:

- o încăpere de 3,06 mp pentru administrația pieței;

- o încăpere de 2,80 mp pentru depozitul de cantare;

- o hala de carne ce cuprinde sala de vânzare, camerele de tranșare, camera frigorifică și camera de primire a cărnii – suprafaţa totala 27,13 mp;

- un laborator de analize cu suprafaţa de 3,80 mp;

- o încăpere de 3,61 mp pentru controlul veterinar al produselor din carne si lapte ce

urmează a fi vândute;

- un vestiar cu grup sanitar (pentru personalul de vânzare) cu suprafaţa de 8,13 mp;

- un grup sanitar public cu suprafaţa de 7,41 mp.

Hala va avea suprafaţa de 65.37 mp si va cuprinde un circuit pentru aprovizionarea cu marfa, un circuit pentru clienți si un circuit pentru personalul de deservire. Înălțimea minima este de 3,50 m. In mijlocul halei se vor amplasa tarabe pentru fructe si legume.

Racordarea la utilități se va face din rețelele publice existente în zonă.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfăşurare a lucrărilor) se vor lua de către beneficiar si antreprenorul general următoarele măsuri :

* Supravegherea lucrărilor în permanență de către personal specializat si dirigintele de șantier ;
* Reducerea pe cât posibil a perioadei de execuție a lucrărilor de construcţii;
* Pe parcursul execuției întreg perimetrul șantierului va fi împrejmuit, pentru a nu afecta vizual împrejurimile. Toate materialele folosite vor fi livrate de către furnizori acreditați iar transportul, manipularea si depozitarea lor se va realiza fără a afecta mediul înconjurător.
* Toate lucrările se vor desfășura strict pe amplasament, fără a afecta vecinătățile.
* Lucrările nu vor genera zgomote sau vibrații care să deranjeze speciile pentru care a fost desemnată aria protejata ROSPA0073 Măcin Niculițel.
* Nu se vor folosi echipamente de construcţii mari care sa genereze zgomote și vibrații.
* Pe parcursul execuției se vor delimita zonele de depozitare pentru diverse materiale de construcție, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, acoperirea materialelor, etc) pentru a preîntâmpina orice posibilă răspândire a acestora pe sol.
* Pe tot parcursul execuției se vor lua, prin grija antreprenorului general, toate masurile legate de protejarea biodiversității, solului, subsolului, faunei si vegetaţiei din jurul amplasamentului.
* Toate deșeurile rezultate, toate resturile si materialele nefolosite rămase se vor colecta si depozita separat, în zone bine delimitate și protejate, fiind preluate, la sfârșitul lucrărilor de către constructor şi predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr. 26 din 20.06.2017, emis de Primăria Comunei Jijila .

Se vor respecta prevederile legislației de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobata cu modificări prin Legea nr. 264/2006, cu modificările și completările ulterioare – răspunderea pentru corectitudinea informațiilor puse la dispoziția autorității competente pentru protecţia mediului și a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

~~Proiectul propus nu necesită parcurgerea celorlalte etape ale procedurii de evaluare adecvată .~~

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Întocmit,

Parpală Sonia

**Întocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.**